Lukanas

Markas Anėjus Lukanas (Marcus Annaeus Lucanus; 39 m. lapkričio 3 d. Kordoba – 65 m. balandžio 30 d. Roma) – romėnų poetas.

Marko Anėjaus Melo sūnus, Senekos Vyresniojo anūkas. Augo globojamas Senekos Jaunesniojo, studijavo Atėnuose.

Pelnė Nerono palankumą, tapo artimu jo draugu ir anksčiau laiko gavo kvestoriaus pareigybę. Parašė trijų dalių epinę poemą apie pilietinį karą „Farsalo mūšis“ (Pharsalia). Remiantis Tacito pasakojimu „Analuose“, Neronas iš pavydo uždraudė Lukanui išleisti šį kūrinį. Pasak Svetonijaus, kaip atsaką į prarastą susidomėjimą juo, Lukanas paskelbė užgaulių eilėraščių, į kuriuos Neronas niekaip nereagavo. Gramatikas Vaka iš esmės su tuo sutinka, teigdamas, jog vienas tų eilėraščių vadinosi „Apie degantį miestą“. Tą patį eilėraštį mini Stacijus.

65 m. Lukanas prisideda prie Pizono sąmokslo, yra išaiškinamas, jam įsakoma nusižudyti.

„Farsalo mūšis“ yra vienintelis išlikęs Lukano kūrinys.

Kategorija:Senovės Romos poetai